**Kylie Minogue**, nada en Melbourne o 28 de maio de 1968, é unha cantante de música pop australiana. Leva vendidos máis de 60 millóns de discos ao longo da súa carreira.

Traxectoria
-----------

Naceu no seo dunha familia dedicada ao teatro, o que lle levou nos seus inicios a participar en varias series da televisión australiana. O seu principal traballo foi na serie *Neighbours*, unha das de maior éxito naquel país. Mentres traballaba nesta serie, xurdiulle a oportunidade de gravar o tema "The Loco-Motion", para Mushroom Records. O resultado foi tan bo, que editaron un sinxelo que saíu á venda e o tema permaneceu durante sete semanas como número un das listas australianas.

Alcanzou a fama a finais dos anos 80 como resultado do seu papel na serie de televisión australiana *Neighbours* (*Veciños*), antes de comezar a súa carreira como cantante pop e artista. A súa irmá, Dannii Minogue, tamén é cantante.

Logo de asinar un contrato cos compositores e produtores discográficos Stock, Aitken e Waterman, Minogue conseguiu unha cadea de éxitos a nivel internacional, pero a súa popularidade empezou a declinar a comezos dos anos 90, levándoa a separarse da compañía de Stock, Aitken e Waterman en 1992. Durante varios anos intentou establecerse como intérprete e compositora independente, distanciándose dos seus traballos iniciais. Durante esta etapa de exploración persoal, colaborou coa banda australiana Nick Cave & The Bad Seeds coa canción "Where the Wild Roses Grow", que tivo grande éxito en Australia.

No ano 2000, volveu á popularidade como artista dance-pop. Co seu regreso ao número 1 das listas co seu sinxelo "Spinning Around" e a súa presentación nas Olimpíadas do 2000, Kylie e Madonna convertéronse nas únicas cantantes femininas en ter números 1 nos anos 80, 90 e 2000.

En Australia ostenta o récord de maior número de entradas de concerto vendidas por unha intérprete feminina, e foi a única en colocar nove singles no posto número un das listas australianas. No ano 2002 o seu álbum *Fever* chegou a multiplatino mundial e levou a cabo o seu tour "KylieFever2002".

No ano 2003 Kylie regresou con novo álbum; despois do sinxelo "Slow" (cuxa coautora foi a cantante islandesa Emilíana Torrini), o álbum chegou a vender máis de 2 millóns de copias. En 2004 gañou o Grammy na categoría 'Best Dance Recording' pola súa canción "Come Into My World".

Para celebrar 17 anos de carreira musical Kylie sacou á venda *Ultimate Kylie* unha compilación coas cancións que marcaron a súa carreira durante as últimas 2 décadas.

En novembro de 2007, Kylie publicou o seu décimo álbum de estudio, *X*, e o seu primeiro single, "2 Hearts", foi todo un éxito nas listas de vendas, incluído a española, onde chegou ao número 1 dos singles máis vendidos durante máis dun mes.

Discografía
-----------

### Álbums

* *Kylie* (1988)
* *Enjoy Yourself* (1989)
* *Rhythm of Love* (1990)
* *Let's Get to It* (1991)
* *Greatest Hits* (1992)
* *Kylie Minogue* (1994)
* *Impossible Princess* (1997)
* *Intimate And Live* (1998)
* *Light Years* (2000)
* *Fever* (2001)
* *Body Language* (2003)
* *Ultimate Kylie* (2005)
* *ShowGirl Homecoming Live In Sydney* (2007)
* *X* (2007)
* *Aphrodite* (2010)
* *Kiss Me Once* (2014)

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Kylie Minogue Modificar a ligazón no Wikidata*** |

### Ligazóns externas

* Páxina web oficial *(en inglés)*

|  |  |
| --- | --- |
| Control de autoridades | 
* Wd: Q11998
* WorldCat
* VIAF: 69117273
* Allmovie: p197071
* AllMusic: mn0000776093
* AlloCiné: 21287
* BIBSYS: 2026602
* BNB: ID
* BNE: XX1033169
* BNF: 139214226
* CANTIC: a10370407
* CineRessources: 124657
* DeutscheBio: 123191645
* Discogs: 13608
* EBID: ID
* Europeana: ID
* FAST: 295732
* Filmportal: ID
* Genius: Kylie-minogue
* GND: 123191645
* ICCU: MODV249822
* IMDb: nm0001541
* ISNI: 0000 0000 8016 2464
* LCCN: n91121538
* LibraryThing: minoguekylie
* Metacritic: kylie-minogue
* MobyGames: 159697
* MusicBrainz: ID
* NKC: ola2002153398
* NLA: 35174626
* NNDB: 000023040
* NPG: mp15377
* NTA: 074795244
* OL: OL3046835A
* RocksBackpages: kylie-minogue
* Rotten Tomatoes: kylie\_minogue
* SELIBR: 352138
* SNAC: w6dd37q4
* Songkick: 345678
* SUDOC: 07335385X
* Synchronkartei: 16593
* TMDb: 12207
* Treccani: kylie-minogue
* TVcom: kylie-minogue
* TVGuide: 161084
* WikiTree: Minogue-36

 |